Document ID: 32007D0808

PADOMES LĒMUMS 2007/808/KĀDP
(2007. gada 6. decembris),
ar ko groza Lēmumu 2006/807/KĀDP par Eiropas Savienības policijas misiju palestīniešu teritorijās
EIROPAS SAVIENĪBAS PADOME,
ņemot vērā Padomes Vienoto rīcību 2005/797/KĀDP (2005. gada 14. novembris) par Eiropas Savienības policijas misiju palestīniešu teritorijās (1) un jo īpaši tās 14. panta 2. punktu saistībā ar 23. panta 2. punkta otro ievilkumu Līgumā par Eiropas Savienību,
tā kā:
(1)
Padome 2005. gada 14. novembrī pieņēma Vienoto rīcību 2005/797/KĀDP par Eiropas Savienības policijas misiju palestīniešu teritorijās laikam uz 3 gadiem. Misijas operatīvā fāze ir sākusies 2006. gada 1. janvārī.
(2)
Padome 2006. gada 20. novembrī pieņēma Lēmumu 2006/807/KĀDP (2), nosakot, ka budžets, kas paredzēts, lai no 2007. gada 1. janvāra līdz 2007. gada 31. decembrim segtu izdevumus saistībā ar misiju, ir EUR 2 800 000.
(3)
Šim budžetam būtu jāsedz ar misiju saistīti izdevumi laikposmā no 2007. gada 1. janvāra līdz 2008. gada 29. februārim,
IR PIEŅĒMUSI ŠO LĒMUMU.
1. pants
Lēmuma 2006/807/KĀDP 1. pantu būtu jāaizstāj ar šādu pantu:
“1. pants
1. Ar misiju saistīto izdevumu segšanai paredzētais galīgais budžets laikā no 2007. gada 1. janvāra līdz 2008. gada 29. februārim ir EUR 2 800 000.
2. EUPOL COPPS budžetu laikposmam no 2008. gada 1. marta līdz 2008. gada 31. decembrim Padome nosaka pirms 2008. gada 29. februāra.”
2. pants
Šis lēmums stājas spēkā tā pieņemšanas dienā.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2007. gada 6. decembrī

Labels: 18
2
15
5